**Baltic Open 2021, Riga Squash Tournament**

**Nolikums**

**Vieta un laiks**

2021. gada 25.-26. septembris

Pepsi centrs, Uzvaras bulvāris 10, Rīga.

Spēļu sākums pl. 10:00. Atsevišķām grupām var tikt noteikts cits spēļu laiks, par ko dalībnieki tiek informēti vismaz divas dienas pirms turnīra.

**Organizē**

Latvijas Skvoša Federācija (LSF)

**Piedalīšanās**

Dalībnieki ir dažāda spēles līmeņa spēlētāji no Latvijas, Lietuvas, Igaunijas, Krievijas un citām valstīm.

**Spēlētāju klases**

Open M, M2 – vīriešu

Open W, W2 - sieviešu

Ja dalībnieku skaits grupā ir mazāks par 8, klases tiek apvienotas vispirms aizpildot “Open” klases.

**Spēles inventārs**

Visās spēlēs tiks izmantotas Dunlop bumbiņas ar diviem dzelteniem punktiem. Turnīra organizatori nodrošinās katru spēli ar bumbiņu.

Spēlētājam jāizmanto skvošam paredzētas raketes, apavi un apģērbs.

Junioriem obligāta prasība ir aizsargbrilles spēļu laikā.

**Sacensību sistēma**

Spēļu sistēma tiks noteikta atkarībā no grupā pieteikto spēlētāju skaita.

Ārvalstu spēlētāji bez reitinga tiek vai netiek izlikti atkarībā no organizatoriem pieejamās informācijas par viņu spēles līmeni un iepriekšējiem sasniegumiem.

Katram spēlētājam garantētas vismaz trīs spēles. Tiek izspēlētas visas vietas.

Spēles notiek līdz trim uzvarētiem geimiem (best of 5).

**Tiesāšana**

Spēli tiesā iepriekšējās spēles uzvarētājs. Pirmo spēļu tiesnešus nozīmē sacensību organizatori. Sacensības notiek pēc pasaules skvoša vienspēļu noteikumiem.

**Balvas**

Katras grupas labākās trīs vietas saņem trofejas un balvas no turnīra organizatoriem un atbalstītājiem.

**Dalības maksa**

20 EUR.

Junioriem 50% atlaide dalības maksai.

**Covid -19**

Sacensībās drīkst piedalīties spēlētāji arī derīgu Covid-19 sertifikātu vai negatīvu Covid-19 testu, kurš veikts atbilstoši valstī pastāvošajām prasībām.

Sacensību dalībnieku grupas tiks nodalītas tā, lai vienlaikus telpā neatrastos vairāk cilvēku kā būs noteikts aktuālajā regulējumā.